**ΑΝΑΛΥΤΙΚΕΣ ΠΡΟΔΙΑΓΡΑΦΕΣ ΥΛΟΠΟΙΗΣΗΣ ΤΗΣ ΔΡΑΣΗΣ**

**«Παροχή υπηρεσιών διαπολιτισμικής μεσολάβησης σε υπηρεσίες υγείας στην Περιφέρεια Θεσσαλίας»**

**Α. ΣΤΟΙΧΕΙΑ ΔΡΑΣΗΣ**

Η δράση εστιάζει και αναδεικνύει την αξία της διαπολιτισμικής μεσολάβησης στον τομέα της υγείας. Οι διαπολιτισμικοί μεσολαβητές/τριες (ΔΜ) είναι οι επαγγελματίες που μεσολαβούν ανάμεσα σε άτομα ή/και ομάδες με διαφορετικές πολιτισμικές αντιλήψεις και πρακτικές, προκειμένου να εξασφαλίσουν τη μεταξύ τους ισότιμη επικοινωνία ή/και να απομακρύνουν τυχόν γλωσσικά αι πολιτισμικά εμπόδια που τη δυσχεραίνουν. Στον τομέα της υγείας, η διαπολιτισμική μεσολάβηση κρίνεται απαραίτητη, καθώς αποσκοπεί στη διευκόλυνση της επικοινωνίας των μεταναστών/προσφύγων με τους γιατρούς, το νοσηλευτικό προσωπικό και τη διοίκηση των νοσοκομείων/υπηρεσιών υγείας. Για να επιτευχθεί η άρση των γλωσσικών εμποδίων και η διευκόλυνση της επικοινωνίας στις δομές υγείας, ο/η ΔΜ θα πρέπει να γνωρίζει πολύ καλά την ελληνική ή/και την αγγλική γλώσσα και τη γλώσσα των ωφελούμενων.

Η δράση αφορά την παροχή διαπολιτισμικής μεσολάβησης (εξ αποστάσεως ή/και με δυνατότητα δια ζώσης παροχής, εφόσον κριθεί αναγκαίο, και για διάστημα που κατά περίπτωση θα αποφασίζεται) στις δομές υγείας της Θεσσαλίας που εξυπηρέτησαν πολίτες τρίτων χωρών τους μήνες Ιούνιο έως και Αύγουστο του 2024 και που δήλωσαν μέσω σχετικού Ερωτηματολογίου ότι χρειάζονται την εν λόγω υπηρεσία. Ο σχεδιασμός του έργου έγινε έπειτα και από την αξιολόγηση των στοιχείων που τηρεί το Υπουργείο Μετανάστευσης και Ασύλου (ΥΜΑ) για τους κατόχους αδειών διαμονής που διαμένουν στην Περιφέρεια της Θεσσαλίας αλλά και τους διαμένοντες στις δομές φιλοξενίας της Υπηρεσίας Υποδοχής και Ταυτοποίησης του ΥΜΑ, που βρίσκονται στην παραπάνω Περιφέρεια.

Κατά την έναρξη της δράσης, συνιστάται να επανεξεταστεί από τον φορέα υλοποίησης η δυνατότητα διά ζώσης τοποθέτησης διαπολιτισμικού μεσολαβητή σε δομή υγείας της Περιφέρειας Θεσσαλίας, μετά από επικοινωνία του με τα νοσοκομεία/κέντρα υγείας/ΤΟΜΥ και λοιπούς αρμόδιους φορείς.

**Προτεινόμενες δομές/γλώσσες δια ζώσης ή/και εξ αποστάσεως εξυπηρέτησης**

1. Γενικό Νοσοκομείο Καρδίτσας (εξ αποστάσεως).

2. Γενικό Νοσοκομείου Βόλου Αχιλλοπούλειο (εξ αποστάσεως)

3. 3η ΤΟΜΥ Νέας Ιωνίας Βόλου (εξ αποστάσεως)

Η δράση θα γνωστοποιηθεί και στις λοιπές δομές υγείας της Περιφέρειας Θεσσαλίας, ώστε σε περίπτωση που υπάρξουν αιτήματα για διαπολιτισμική μεσολάβηση να εξετάζεται κατά περίπτωση το αίτημά τους, και να εξυπηρετείται, εφόσον υπάρχει δυνατότητα και διαθεσιμότητα διαπολιτισμικού μεσολαβητή/τριας.

Η διαπολιτισμική μεσολάβηση θα παρέχεται, σύμφωνα με την καταγραφή αναγκών των δομών υγείας που διενήργησε το ΥΜΑ (αποστολή Ερωτηματολογίου με τη συνδρομή της 5ης ΥΠΕ), στις γλώσσες:

- Αραβικά, φαρσί, ρωσικά, νταρί, γεωργιανά, ουρντού, παστούν, γαλλικά, σορανί, κουρμαντζί, σομαλικά καθώς και σε άλλες γλώσσες, όταν προκύπτει ανάγκη, βάσει των αναγκών των δομών υγείας και διαθεσιμότητας των ΔΜ.

- Για τον προγραμματισμό των ενεργειών της δράσης, θα λαμβάνονται υπόψη και στοιχεία που θα συγκεντρώνει σε τακτά διαστήματα ο φορέας υλοποίησης του έργου, από τις αντίστοιχες Περιφερειακές Υπηρεσίες της Υπηρεσίας Υποδοχής και Ταυτοποίησης του ΥΜΑ.

Αναλυτικότερα, στο πλαίσιο τoυ έργου θα υλοποιηθούν οι ακόλουθες ενέργειες:

**Ενέργεια 1:** Επιβεβαίωση γλωσσικής επάρκειας ΔΜ, Επιμόρφωση ΔΜ, & ενημερώσεις προσωπικού δομών υγείας

**Ενέργεια 2:** Παροχή εξ αποστάσεως ή/και διά ζώσης υπηρεσιών διαπολιτισμικής μεσολάβησης

**Ενέργεια 3:** Συντονισμός των υπηρεσιών διαπολιτισμικής μεσολάβησης

**Ενέργεια 4:** Μετάφραση κειμένων/οδηγιών υγείας, για εξυπηρετούμενους ασθενείς των δομών υγείας.

**Ενέργεια 5**: Παροχή εξοπλισμού

**Β. ΑΝΑΛΥΤΙΚΕΣ ΠΡΟΔΙΑΓΡΑΦΕΣ ΑΝΑ ΕΝΕΡΓΕΙΑ**

**Ενέργεια 1:** Επιβεβαίωση γλωσσικής επάρκειας διαπολιτισμικών μεσολαβητών, επιμόρφωση ΔΜ, & ενημερώσεις προσωπικού δομών υγείας

Στο πλαίσιο της Ενέργειας αυτής θα υλοποιηθούν:

**1.α) Επιβεβαίωση γλωσσικής επάρκειας των διαπολιτισμικών μεσολαβητών και σεμινάριο στη διερμηνεία σε υπηρεσίες υγείας.**

Η επιβεβαίωση της γλωσσικής επάρκειας των διαπολιτισμικών μεσολαβητών είναι προϋπόθεση για την απασχόλησή τους στο έργο και θα υλοποιηθεί από τον φορέα που θα αναλάβει τη δράση ή από εξειδικευμένο προς τούτο φορέα.

Το σεμινάριο στη διερμηνεία σε υπηρεσίες υγείας θα έχει διάρκεια δεκαοκτώ (18) ώρες. Στο πλαίσιο του σεμιναρίου θα υπάρχει επικέντρωση και σε βασικά θέματα ιατρικής ορολογίας.

Διαπολιτισμικοί μεσολαβητές που θα εκδηλώσουν ενδιαφέρον να απασχοληθούν στο έργο, και έχουν παρακολουθήσει αντίστοιχο σεμινάριο, ίδιας διάρκειας, στην διερμηνεία σε υπηρεσίες υγείας, δεν θα υποχρεούνται στην εκ νέου παρακολούθηση του σεμιναρίου.

Στην παραπάνω περίπτωση θα πρέπει να προσκομίσουν βεβαίωση παρακολούθησης του αντίστοιχου σεμιναρίου. Το σεμινάριο για το οποίο θα προσκομίσουν βεβαίωση θα πρέπει να έχει λάβει χώρα τους τελευταίους 12 μήνες από την πρόσληψή τους στο παρόν έργο.

**1.β) Σεμινάριο σε θέματα παροχής διαπολιτισμικής μεσολάβησης σε υπηρεσίες υγείας**

Οι απασχολούμενοι στο πλαίσιο του έργου θα παρακολουθήσουν στην αρχή εξειδικευμένο εντατικό σεμινάριο διάρκειας δώδεκα (12) ωρών για την παροχή υπηρεσιών διαπολιτισμικής μεσολάβησης στον τομέα υγείας. Στο πλαίσιο του σεμιναρίου θα υπάρχει επικέντρωση και σε βασικά θέματα δεοντολογίας πχ. Τήρηση απορρήτου κατά τη διαπολιτισμική μεσολάβηση.

Διαπολιτισμικοί μεσολαβητές που θα εκδηλώσουν ενδιαφέρον να απασχοληθούν στο έργο, και έχουν παρακολουθήσει αντίστοιχο σεμινάριο, ίδιας διάρκειας, στην παροχή υπηρεσιών διαπολιτισμικής μεσολάβησης στον τομέα της υγείας, δεν θα υποχρεούνται στην εκ νέου παρακολούθηση του σεμιναρίου. Στην παραπάνω περίπτωση θα πρέπει να προσκομίσουν βεβαίωση παρακολούθησης του αντίστοιχου σεμιναρίου. Το σεμινάριο για το οποίο θα προσκομίσουν βεβαίωση θα πρέπει να έχει λάβει χώρα τους τελευταίους 12 μήνες από την πρόσληψή τους στο παρόν έργο.

**1.γ) Ομαδικές ενημερώσεις στο ιατρικό, νοσηλευτικό προσωπικό και τη διοίκηση των νοσοκομείων/ υπηρεσιών υγείας σχετικά με τη χρήση των υπηρεσιών διαπολιτισμικής μεσολάβησης.**

Πριν την έναρξη της παροχής υπηρεσιών διαπολιτισμικής μεσολάβησης θα πραγματοποιείται από τον/την συντονιστή/τρια ΔΜ, ομαδική ενημέρωση στο ιατρικό, νοσηλευτικό προσωπικό και τη διοίκηση των νοσοκομείων/υπηρεσιών υγείας σχετικά με τη διαπολιτισμική μεσολάβηση και τη χρήση των υπηρεσιών της στο πλαίσιο του έργου. Η ομαδική ενημέρωση θα έχει διάρκεια τρεις (3) ώρες. Η εκάστοτε ενημέρωση δύναται να πραγματοποιηθεί διά ζώσης ή εξ αποστάσεως με τη χρήση ηλεκτρονικής πλατφόρμας.

**Ενέργεια 2: Παροχή δια ζώσης ή/και εξ αποστάσεως υπηρεσιών διαπολιτισμικής μεσολάβησης**

Στο πλαίσιο της Δράσης, θα παρέχεται εξ αποστάσεως διαπολιτισμική μεσολάβηση με δυνατότητα και για δια ζώσης διαπολιτισμική μεσολάβηση, εφόσον κριθεί αναγκαίο και για διάστημα που κατά περίπτωση θα αποφασίζεται. Αναλυτικότερα:

**2.α) Τρόπος παροχής υπηρεσιών**

Δια ζώσης υπηρεσίες διαπολιτισμικής μεσολάβησης θα παρέχονται εφόσον κρίνεται αναγκαίο και για διάστημα που κατά περίπτωση θα αποφασίζεται.

Οι εξ αποστάσεως υπηρεσίες θα παρέχονται από ομάδα ΔΜ που θα απασχολείται από το φορέα που θα αναλάβει την υλοποίηση της Δράσης, από Δευτέρα έως Σάββατο.

Υπολογίζεται ότι, κατά ανώτατο όριο, ενδεικτικά θα παρέχονται περίπου 100 ώρες/μήνα εξ αποστάσεως διαπολιτισμική μεσολάβηση, η οποία θα αφορά είτε σε προγραμματισμένη, είτε σε έκτακτη/ επείγουσα ενέργεια, από Δευτέρα έως Σάββατο, 5 ημέρες (Δευτέρα – Παρασκευή) και ώρες 8.00-15.00 και 1 ημέρα (Σάββατο) και ώρες 8.00-13.00.

**2. β) Καθήκοντα των ΔΜ**

Οι ΔΜ θα έχουν τα κάτωθι καθήκοντα:

α) Τη διευκόλυνση της γλωσσικής επικοινωνίας μέσω της διερμηνείας.

β) Τη μετάφραση (πχ. εντύπων και εγγράφων, σε συνεννόηση με τις οικείες δομές).

γ) Την παροχή διαπολιτισμικής μεσολάβησης, δηλαδή την επεξήγηση και την γεφύρωση τυχόν πολιτισμικών διαφορών, ώστε να γίνεται αποτελεσματικότερη η εξυπηρέτηση των ασθενών.

δ) Την εξυπηρέτηση/καθοδήγηση των μεταναστών/προσφύγων, π.χ. την ενημέρωσή τους για τα δικαιώματα και τις υποχρεώσεις τους και την παροχή πληροφοριών που αφορούν την λήψη των υπηρεσιών στις εν λόγω δομές, σε συνεργασία με την Κοινωνική Υπηρεσία της εκάστοτε δομής υγείας.

ε) Θα καταγράφουν σε ημερολόγιο εργασιών το οποίο θα παραδίδουν εβδομαδιαία στον συντονιστή, κάθε διαπολιτισμική μεσολάβηση που διενεργούν, είτε πρόκειται για τον ίδιο ασθενή είτε για διαφορετικούς.

Ο/Η ΔΜ που θα παρέχει τις υπηρεσίες του δια ζώσης (όταν κρίνεται αναγκαίο και για διάστημα που κατά περίπτωση θα αποφασίζεται), θα υπογράφει καθημερινά παρουσιολόγιο και θα καταγράφει σε ημερολόγιο εργασιών το οποίο θα παραδίδει εβδομαδιαία στον συντονιστή, κάθε διαπολιτισμική μεσολάβηση που διενεργεί στη δομή υγείας, είτε πρόκειται για τον ίδιο ασθενή είτε για διαφορετικούς, καθώς και την διάρκειά της (κατ’ εκτίμηση).

**Ενέργεια 3:** Συντονισμός των υπηρεσιών Διαπολιτισμικής Μεσολάβησης

Για τον συντονισμό των υπηρεσιών Διαπολιτισμικής Μεσολάβησης θα προσληφθεί με πλήρη απασχόληση 1 συντονιστής/τρια, ο/η οποίος/α θα απασχολείται από τις εγκαταστάσεις του φορέα υλοποίησης της δράσης, Το ωράριο απασχόλησης θα είναι Δευτέρα έως Σάββατο, 5 ημέρες (Δευτέρα – Παρασκευή) και ώρες 8.00- 15.00 και 1 ημέρα (Σάββατο) και ώρες 8.00-13.00. Οι ημέρες, οι συνθήκες (τόπος εργασίας) και το ωράριο απασχόλησης του/της συντονιστή/τριας δύναται να τροποποιούνται ανάλογα με τις ανάγκες των δομών υγείας και σύμφωνα με την ισχύουσα νομοθεσία.

Καθήκοντα του/της συντονιστή/τριας ΔΜ:

Τα καθήκοντα του/της θα περιλαμβάνουν ενδεικτικά:

α) Την διάχυση της πληροφόρησης σχετικά με την υλοποίηση του έργου, μέσω της γνωστοποίησής του σε φορείς (φορείς της τοπικής αυτοδιοίκησης και της κοινωνίας των πολιτών, μη κυβερνητικές οργανώσεις, δομές φιλοξενίας αιτούντων διεθνούς προστασίας κ.α.).

β) Τον συντονισμό και την εποπτεία της διαπολιτισμικής μεσολάβησης που θα παρέχεται στις δομές υγείας εξ αποστάσεως ή/και με φυσική παρουσία. Όσον αφορά τον συντονισμό των αιτημάτων από τις δομές υγείας, ο/η συντονιστής/τρια θα λαμβάνει τα αιτήματα και θα επικοινωνεί με τους ΔΜ που θα παρέχουν τις εξ αποστάσεως υπηρεσίες, ανάλογα με τη ζητούμενη γλώσσα.

γ) Την παροχή της κατάλληλης ενημέρωσης προς τους/τις ΔΜ αναφορικά με το πλαίσιο λειτουργίας της δομής υγείας, την αποστολή, τα καθήκοντα και τις υποχρεώσεις τους στην εκάστοτε δομή.

δ) Τον καθορισμό του προγράμματος εργασίας και του χρονοδιαγράμματος απασχόλησης των ΔΜ, ανάλογα με τις ανάγκες.

Προς τούτο θα πρέπει να έρχεται σε επαφή με τις οικείες δομές φιλοξενίας, καθώς και με τον ανάδοχο του έργου ώστε να διασφαλίζεται η παροχή υπηρεσιών διαπολιτισμικής μεσολάβησης, ανάλογα με τις εκάστοτε ανάγκες.

ε) Την τήρηση παρουσιολόγιου (για τον ίδιο και για τον διαπολιτισμικό μεσολαβητή που παρέχει υπηρεσίες δια ζώσης)

στ) Την τήρηση ημερολόγιου εργασιών. Συγκεκριμένα, ο συντονιστής θα καταγράφει καθημερινά τόσο τις εξ αποστάσεως όσο και τις δια ζώσης διαπολιτισμικές μεσολαβήσεις (είτε αφορούν τον ίδιο ασθενή είτε διαφορετικούς), τη γλώσσα στην οποία έγιναν και τη διάρκειά τους,

ζ) Την τήρηση αρχείου excel στο οποίο θα καταγράφονται οι μοναδικά εξυπηρετούμενοι πολίτες τρίτων χωρών στο πλαίσιο της δράσης. Το αρχείο αυτό θα περιλαμβάνει τους εξυπηρετούμενους ανά δομή, αναφέροντας σε ξεχωριστές στήλες: τη δομή υγείας, τον ΑΜΚΑ ή άλλο ταυτοποιητικό στοιχείο του ωφελούμενου που τηρεί η δομή υγείας, το όνομα του ωφελούμενου, την ημερομηνία της πρώτης εξυπηρέτησης και τις ημερομηνίες των μετέπειτα εξυπηρετήσεών του. Σημειώνεται ότι οι εξυπηρετούμενοι πολίτες τρίτων χωρών θα πρέπει να είναι νόμιμα διαμένοντες στη χώρα, δηλαδή να έχουν δελτίο αιτούντος διεθνή προστασία, άδεια διαμονής δικαιούχου διεθνούς προστασίας ή άλλη άδεια διαμονής (π.χ. για εργασία ή άλλο λόγο).

η) Την τακτική επικοινωνία με το προσωπικό των δομών υγείας για τη συνεργασία, τον προσδιορισμό των νέων αναγκών και την βέλτιστη κάλυψή τους.

θ) Την συγκέντρωση κάθε μήνα ενός έντυπου- ερωτηματολόγιου, το οποίο θα αποτυπώνει τη γνώμη του προσωπικού της δομής υγείας για τις παρεχόμενες υπηρεσίες διαπολιτισμικής μεσολάβησης.

ι) Την μέριμνα για την πραγματοποίηση ομάδων ενημέρωσης για τους επαγγελματίες των δομών υγείας σχετικά με τη χρήση των υπηρεσιών διαπολιτισμικής μεσολάβησης.

κ) Τη διαπολιτισμική ευαισθητοποίηση των επαγγελματιών των δομών υγείας αναφορικά με τις ανάγκες των εξυπηρετούμενων πολιτών τρίτων χωρών, σε συνεργασία με τους/τις ΔΜ.

λ) Τη σύνταξη τριμηνιαίας έκθεσης της πορείας υλοποίησης της πράξης και των αποτελεσμάτων της, με ποσοτικά και ποιοτικά στοιχεία κυρίως βάσει του ημερολόγιου εργασιών. Ενδεικτικά, θα περιλαμβάνεται σε αυτή τουλάχιστον: ο αριθμός φορέων που

ενημερώθηκαν για το έργο, οι μεταφράσεις εντύπων, εκτυπώσεις φυλλαδίων και γενικά περιγραφή των δράσεων ενημέρωσης και ευαισθητοποίησης, οι τυχόν μετακινήσεις των ΔΜ για παροχή διά ζώσης υπηρεσιών όταν παρίσταται αιτιολογημένα η ανάγκη, τα συμπεράσματα από τα ερωτηματολόγια που συμπληρώθηκαν από το προσωπικό των δομών υγείας ως προς την ποιότητα των παρεχόμενων υπηρεσιών. Επιπλέον, για το σύνολο των ΔΜ θα καταγράφεται: ο ημερήσιος αριθμός διαπολιτισμικών μεσολαβήσεων (για τα ίδια ή για διαφορετικά άτομα) ανά δομή, ο ημερήσιος αριθμός μοναδικών ωφελούμενων (πολίτες τρίτης χώρας) που εξυπηρετήθηκαν ανά διαπολιτισμικό μεσολαβητή και ανά δομή, ο αριθμός ωρών εξυπηρέτησης ανά ημέρα ανά γλώσσα κ.α.. Ενέργεια 4: Μετάφραση κειμένων/οδηγιών υγείας, για εξυπηρετούμενους ασθενείς των δομών υγείας.

Στο πλαίσιο της Δράσης θα πραγματοποιείται μετάφραση κειμένων/οδηγιών υγείας και εντύπων, σε μία ή περισσότερες από τις γλώσσες παροχής διαπολιτισμικής μεσολάβησης, ανάλογα με τις ανάγκες της κάθε δομής υγείας.

**Ενέργεια 5:** Παροχή εξοπλισμού

Για τη διευκόλυνση της παροχής των υπηρεσιών διαπολιτισμικής μεσολάβησης, στο πλαίσιο της Δράσης θα αγοραστούν, ενδεικτικά, τέσσερα (4) tablet: ένα (1) ανά μονάδα υγείας που δήλωσε ότι έχει ανάγκη την υπηρεσία διαπολιτισμικής μεσολάβησης και ένα

επιπλέον για τον/την συντονιστή/τρια ΔΜ. Επίσης ο εξοπλισμός θα περιλαμβάνει έναν (1) φορητό υπολογιστή και έναν (1) εκτυπωτή με δυνατότητα ασύρματης σύνδεσης (που θα αξιοποιούνται, κατά προτεραιότητα, στις περιπτώσεις της διά ζώσης παροχής υπηρεσιών διαπολιτισμικής μεσολάβησης στη δομή υγείας που θα παρέχει τις υπηρεσίες του ο ΔΜ που θα προσληφθεί). Επιπλέον, για τα ανωτέρω, θα εξασφαλιστεί ασύρματη σύνδεση στο διαδίκτυο μέσω sim card (1 sim card ανά tablet και για τον φορητό υπολογιστή). Ο φορέας υλοποίησης θα πρέπει να διασφαλίσει τη διασυνδεσιμότητα λογισμικού (πχ. λογαριασμοί office 365 ανά συσκευή).

Μετά το πέρας της δράσης ο εν λόγω εξοπλισμός θα παραμείνει στις δομές υγείας.

**Γ. ΑΠΑΙΤΟΥΜΕΝΑ ΠΡΟΣΟΝΤΑ ΤΩΝ ΥΠΟΨΗΦΙΩΝ:**

i) Απαιτούμενα προσόντα των Διαπολιτισμικών Μεσολαβητών:

α) Να έχουν εκπαιδευτεί στη διαπολιτισμική μεσολάβηση ή/και τη διερμηνεία από δημόσιο ή ιδιωτικό φορέα

β) Να έχουν εμπειρία τουλάχιστον ενός (1) έτους, στη διαπολιτισμική μεσολάβηση ή στη διερμηνεία (παροχή ατομικών συμβολαίων εργασίας ορισμένου/αορίστου χρόνου ή έργου με αντικείμενο τη διαπολιτισμική μεσολάβηση ή τη διερμηνεία ή/και λοιπών αποδεικτικών)

γ) Να έχουν πολύ καλή γνώση της ελληνικής γλώσσας (πιστοποιητικό γλωσσικής επάρκειας ή βεβαίωση εξέτασης γλωσσικής επάρκειας από τον φορέα υλοποίησης της δράσης ή να έχουν λάβει την ελληνική ιθαγένεια) ή/και της αγγλικής γλώσσας

δ) Να έχουν άριστη γνώση της ζητούμενης γλώσσας διαπολιτισμικής μεσολάβησης (απολυτήριο τουλάχιστον δευτεροβάθμιας εκπαίδευσης της χώρας προέλευσης ή βεβαίωση εξέτασης γλωσσικής επάρκειας). Σε περίπτωση που δεν υπάρχουν οι παραπάνω βεβαιώσεις, η άριστη γνώση της ζητούμενης γλώσσας θα επιβεβαιώνεται μέσω προφορικής ή και γραπτής εξέτασης από τον φορέα υλοποίησης (βλέπε ενέργεια 1,1β).

ε) Να είναι Έλληνες πολίτες ή αλλοδαποί που διαμένουν νόμιμα στην Ε.Ε

στ) Ως επιθυμητό προσόν, να έχουν και πιστοποιητικό ή δίπλωμα διερμηνείας, που εκδίδονται από δημόσιο ή ιδιωτικό φορέα της ημεδαπής ή της αλλοδαπής.

ii) Απαιτούμενα προσόντα του/της Συντονιστή/τριας των Υπηρεσιών Διαπολιτισμικής Μεσολάβησης:

α) Να έχει εμπειρία τουλάχιστον ενός (1) έτους στον χώρο της διαπολιτισμικής μεσολάβησης ή της διερμηνείας (θα επιβεβαιώνεται μέσα από την προσκόμιση ατομικών συμβολαίων εργασίας ορισμένου/αορίστου χρόνου ή/και λοιπών αποδεικτικών). Στην περίπτωση που η παραπάνω εμπειρία είναι σε χώρους υγείας θα μοριοδοτείται επιπλέον.

β) Να κατέχει άπταιστα την ελληνική και αγγλική γλώσσα.

δ) Είναι επιθυμητό να διαθέτει:

- 1. προηγούμενη σχετική εμπειρία ως Συντονιστής/τρια,

- 2. κατάρτιση σχετική με τη διαχείριση ανθρώπινου δυναμικού

- 3. γενική γνώση των μηχανισμών δημόσιας διοίκησης και της λειτουργίας των υπηρεσιών υγείας.

**Δ. ΟΜΑΔΑ ΣΤΟΧΟΣ**

Η ομάδα-στόχος του προγράμματος είναι: δικαιούχοι διεθνούς προστασίας, αιτούντες/σες διεθνή προστασία, ασυνόδευτοι ανήλικοι και γενικότερα, πολίτες τρίτης χώρας που διαμένουν νόμιμα εντός των γεωγραφικών ορίων της περιοχής που αφορά το πρόγραμμα, εντός του οικιστικού ιστού ή σε δομές φιλοξενίας, οι οποίοι/ες απευθύνονται στις δομές υγείας όπου υλοποιείται η δράση.

**Ε. ΔΙΑΡΚΕΙΑ**

Η διάρκεια της δράσης θα είναι 36 μήνες

**Ζ. ΔΕΙΚΤΗΣ ΕΚΡΟΗΣ, ΔΕΙΚΤΗΣ ΑΠΟΤΕΛΕΣΜΑΤΟΣ**

ΕΕCO18: Αριθμός υποστηριζόμενων δημόσιων διοικήσεων ή δημόσιων υπηρεσιών σε εθνικό, περιφερειακό ή τοπικό επίπεδο

Αριθμός φορέων: 3

622503: Αριθμός ΥΤΧ που επωφελούνται από υπηρεσίες διαπολιτισμικής διαμεσολάβησης

Εκτιμώμενος Αριθμός ωφελούμενων ατόμων: 1.200

**ΣΤ. ΕΝΔΕΙΚΤΙΚΟΣ ΠΡΟΫΠΟΛΟΓΙΣΜΟΣ**

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Ενδεικτικός προϋπολογισμός Διαπολιτισμική Μεσολάβηση /Διερμηνεία στις Δομές Υγείας (Θεσσαλία) - Ενδεικτικό Ετήσιο κόστος** | | | | | | | | | | | | | | | | | | | | | |
| **ΑΜΕΣΕΣ ΔΑΠΑΝΕΣ** | | | |  | | **Μονάδα** | | | **Συμμετοχή (%)** | | | **Αριθμός Μονάδας** | | | **Κόστος μονάδας (Ευρώ)** | | **Μήνας/ ημέρα/ Μονάδα** | | **Ετήσιο Κόστος** | | |
| **Κατηγορία Δαπάνης: Α.1.1. Άμεσες δαπάνες προσωπικού** | | | |  | |  | | |  | | |  | | |  | |  | |  | | |
| Πρόσληψη Διοίκησης Έργου | | | | Άτομο | | 1 | | | 50% | | | 0,50 | | | 2.600 | | 12 | | 15.600,00 | | |
| Συντονιστής ΔΜ/ διερμηνέων | | | | Άτομο | | 1 | | | 100% | | | 1,00 | | | 2.500 | | 12 | | 30.000,00 | | |
|
| \* ΔΜ/ Διερμηνέας (περιλαμβάνεται επίδομα μετεγκατάστασης)  *\*η δαπάνη θα γίνει μόνο εφόσον υπάρξει διά ζώσης τοποθέτηση διαπολιτισμικού μεσολαβητή σε δομή υγείας της Περιφέρειας Θεσσαλίας* | | | | Άτομο | | 1 | | | 100% | | | 1,00 | | | 2.900 | | 12 | | 34.800,00 | | |
| Ώρες τηλε- ΔΜ/διερμηνείας και υπερωρίες | | | | Ώρες | | 100 | | | 100% | | | 100,00 | | | 16 | | 12 | | 19.200,00 | | |
| Μετάφραση-Επιμέλεια | | | | Λέξεις | | 3000 | | | 100% | | | 3.000,00 | | | 0 | | 12 | | 5.040,00 | | |
| **Α.1.1. ΣΥΝΟΛΟ ΑΜΕΣΩΝ ΔΑΠΑΝΩΝ ΠΡΟΣΩΠΙΚΟΥ:** | | | |  | |  | | |  | | |  | | |  | |  | | **104.640,00** | | |
| **Κατηγορία δαπάνης: Α.1.2: Εξοπλισμός** | | |  | | | |  | | |  | | |  | | | | |  | |  |  |
| IT Εξοπλισμός: α) Δομές Υγείας: 3 ταμπλέτες, β) Ομάδα έργου: 1 ταμπλέτα ο συντονιστής, 1 φορητό υπολογιστή, 1 εκτυπωτής κλπ.) γ) 5 sim cards | | | Εφάπαξ (εκτός από τις sim) | | | | 1 | | | 100% | | | 1,00 | | | | | 4.200 | | 1 | 6.600,00 |
| **Κατηγορία δαπάνης: Α.1.3: Άλλες προμήθειες και υπηρεσίες**: Κόστος Σεμιναρίων (συμπ. catering & λοιπά κόστη) | | |  | | | |  | | |  | | |  | | | | |  | |  | 3.100,00 |
| **Κατηγορία δαπάνης: Α.1.5: Δαπάνες δημοσιότητας και επικοινωνίας**: Υλικό Δημοσιότητας (π.χ. γιλέκα) | | |  | | | |  | | |  | | |  | | | | |  | |  |
| **Κατηγορία δαπάνης: Α.1.2 – A.1.4: Σύνολο άλλων Άμεσων Δαπανών (πλην δαπανών προσωπικού)** | | |  | | | |  | | |  | | |  | | | | |  | |  |  |
| Έξοδα αποστολών ΔΜ/ διερμηνέων (περιλ. εισιτήρια, διαμονή, ημερ. αποζημίωση) για κάλυψη έκτακτων αναγκών κλπ. | | | Αποστολές | | | | 1 | | | 100% | | | 1,00 | | | | | 650 | | 12 | 7.800,00 |
| Έξοδα μετεγκατάστασης ΔΜ/ διερμηνέων (περιλ. εφάπαξ μετακίνηση, διαμονή) | | | Άτομο | | | | 1 | | | 100% | | | 1,00 | | | | | 1.130 | | 1 | 1.130,00 |
|  | | |  | | | |  | | |  | | |  | | | | |  | |  |  |
| **Α.1. ΣΥΝΟΛΟ ΑΜΕΣΩΝ ΔΑΠΑΝΩΝ βάσει παραστατικών** | | |  | | | |  | | |  | | |  | | | | |  | |  | **123.270,00 €** |
| **Β. ΕΜΜΕΣΕΣ ΔΑΠΑΝΕΣ (ΕΩΣ 7%)** | | |  | | | | **Μονάδα** | | | **Συμμετοχή (%)** | | | **Αριθμός Μονάδας** | | | | | **Κόστος μονάδας (Ευρώ)** | | **Μήνας/ ημέρα/ Μονάδα** | **Ετήσιο Κόστος** |
| **Συμπεριλαμβάνονται:** | | |  | | | |  | | |  | | | - | | | | |  | |  |  |
| Αναλώσιμα (χαρτιά, μελάνια κλπ.), | | | Μήνες | | | | 1 | | | 100% | | | 1,00 | | | | | 250 | | 12 | 3.000,00 |
| Λειτουργικά (λογαριασμοί τηλεφώνου, λειτουργικά έξοδα κλπ) | | | Μήνες | | | | 1 | | | 100% | | | 1,00 | | | | | 300 | | 12 | 3.600,00 |
| Εκτυπώσεις | | |  | | | |  | | |  | | |  | | | | |  | |  | 1.800,00 |
| λοιπά έμμεσα | | |  | | | |  | | |  | | |  | | | | |  | |  | 228,00 |
| **Β. ΣΥΝΟΛΟ ΕΜΜΕΣΩΝ ΔΑΠΑΝΩΝ** | | |  | | | |  | | |  | | |  | | | | |  | |  | **8628,00** |
|  | | |  | | | |  | | |  | | |  | | | | |  | |  |  |
| **ΣΥΝΟΛΟ ΛΟΙΠΩΝ (ΠΛΗΝ ΠΡΟΣΩΠΙΚΟΥ) ΔΑΠΑΝΩΝ (Β+Γ)** |  |  | | |  | | |  | | |  | | |  | | **27.258,00** | | | | | |
| **ΣΥΝΟΛΙΚΟΣ ΕΤΗΣΙΟΣ ΠΡΟΥΠΟΛΟΓΙΣΜΟΣ:** | | | | | | | | | | | | | | | | **131.898,00** | | | | | |
| **ΣΥΝΟΛΙΚΟΣ ΠΡΟΥΠΟΛΟΓΙΣΜΟΣ ΓΙΑ 3 ΕΤΗ:** | | | | | | | | | | | | | | | | **395.694,00** | | | | | |